text stringlengths 0 17.2k |
|---|
aeba cilumendo ati ikala fye apa mupepi lelo ndi neka tapali ca kuti usakamane |
cilumendo ala ngo mulume obe ali kwi |
janet alilwala ali ku cipatala |
kwena nangu njishile muno biaolo netiina ukwendauka pantu ababiye nga bamona kuti baisasosa kuli joni nga abwela ku cipatala |
mayo na cilya lyapenesha kuti lyaisanjipaya fye |
mukwai cilumendo pa kusekesha cisotwe wawama filya kuti nga ayaleta amabotolo ni sotambe |
ubwalwa nabo tabwangasha janet abusenda na mu ngala |
atampa no kushintilisha umutwe pa cifuba cakwa cilumendo |
cilumendo apisha no kuboko mu musana wakwe |
limbilimbi ingoma ya jaivi yalila abantu batampa no kuifyeta |
cilumendo alomba janet ukuti bololepo amolu |
mukwai janet wa kantu alaba na ku ifumo asumina fye apo pene baima baikatana |
imicindile yakwa janet te yakuti ali na pa bukulu nakalya |
cilumendo aleti nga amusebula na malaya yalola na mu mulu |
cilumendo wa mupampa abwela aikala na panshi pa kulolekesha |
paul canda na robin mukuka cilya babwela ku cipatala ku kumona joni baumfwana ukupita ku biaolo ku kunwako icikale ca syndicate cimo |
mu nshila paul alaipusha umubiye ati pa nganda pa joni napesalwa nga kanshi umukashi ele kwi |
tatumumwene ku cipatala |
robin nalimo ele ku cipatala ili twafumako |
paul awe kabili ifwe tushile nabesala kanshi kuti ayaingila shani |
robin kanshi tata katwishi uko ele aba banakashi ba mu tauni te batsotsi |
ilyo paul na robin baingila mu biaolo basanga elyo ingoma ya jaivi yafukila |
kuti bati bapose amenso pa balecinda bamona janet kuti kacilumendo ka kantu kuti nga kamuselebula na malaya ni cikanga yawe na ku menso |
batala baiminina balalolesha fye ifyakusosa fyabula ku mulandu wa kupapa |
robin e wabalilapo ukulanda ati kwena uyu mukashana nashininkisha lelo ukuti ni cisesa cintomfwa kabili na mano yene takwata iyoo |
bushe we uli pa bukulu niwe bengalashingulusha umusango ulya cinecine waenda no mutende |
paul atala akumpa ku minwe ati kwena joni nga bakashana ba muno kalaleacili aleupa uyu wena tabakakokole nankwe |
bushe ulya cilumendo bali nankwe tye ulya joni aumine icabipisha nganshi |
robin wena ico amano yakwe yali nga yakwa joni apo pene aeba paul ati |
boi kanje ncaye kapanga kanshi ne mpumo sha ntanshi tashiteseshe |
kabili joni nga afuma mu cipatala tuli no kumweba pantu teti tuleke umunensu balemusebanya ku canakashi ca mano ya bukapenta |
paul mwandi panoesonde palilalwa we wefumo niwe ulesebulwa filya ne mpukushilo shileshala na pa mbililibili |
nacine abalumando bayaiminina mupepi bali nga baletamba jaivi |
kuti janet ati ndoleshe mu mbali ifi amona fye amenso yane yalemutambo |
apo pene janet alatotosha umulumendo ati ala natuleke bamo abanjishiba balentamba |
bati baleke ukucinda janet na cilumendo wakwe balunila na mu mabumba ya bantu |
robin alaeba paul ati ulya mukashana ulemona nga tatumubwelepo ilyo twingafisha umulandu kuli joni kuti akaana akoola na pa lulimi |
enda tumufwaye tumukalipile nakuba abwelele na ku mushi |
balamufwaya kuti ngefi babatulila mu citenge bali na cilumendo wakwe wine balenwa ubwalwa |
robin alembula janet ati mulamu tala isa kuno tumfwe |
ukwabula no kwasuka janet aima akonka robin panse |
robin ati kwena mulamu ifwe twasunguka sana pa ku kusanga kuno kantini |
icantanshi balikulesha ukwisa kuno |
iwe taulingile kwisa kuno ilyo umubiyo alecula mu cipatala |
ica butatu we muntu we uli pa bukulu niwe bacilasunsha umusango ulya pali jaivi |
bushe fyonse ifi wacita fya mano |
janet akwata insoni sana pa kumfwa ukuti kanshi na babiye kwa joni balishiba ukuti aba pa bukulu |
elyo ico ifyakusosa ifinefine ashakwete atampa ukumaula ku fimpusa ati |
kwena kuno biaolo nshaciba na kwisako bampatikishe fye ne mwine |
paul ati nga abakupatikishe ni bani |
janet banandi bamo ifi no kuya nabaya nshishibe no ko bali |
paul nga iwe ico wikalile cinshi nga babiyo mwishile nabo nabaya |
janet iyo mulamu na ine wine nail ndi fye mu nshila lilya mwaisanjita |
robin awi mulamu ulefwaya ukufisa wishibe natufulwa sana pa kusanga ulecinda na ulya cilumendo joni akuminepo ne ntanshi |
wishibe tuli no kwisafisha umulandu ku mwinamobe pantu ulemusebanya sana kanshi mwe banakashi ba muno tamwakwata mano |
kabili lino line akuya na ku nganda |
janet pa kumono bukali bwakwa robin ifilamba fyalapona ubulanda no mwenso fyaisulo mutima wakwe atampa ukulanguluka |
robin ati nga wishile ne ncinga kabule apo ushile twende |
janet ukwabula ne fikansa ayabuula incinga apo ashile |
pa nshita ii ninshi ulya cilumendo umundebele bafyuka kale aleti nalelo nalalungwa |
abalumendo na janet banina pa macinga balaya ku mushi |
mu nshila robin alaeba janet ati kwena bukwe aubulaba pa bukulu lilya mwacilacinda jaivi na ulya mulumendo nga nail naisakuuma ulupi |
janet ati ee cinecine babukwe nga mwacinguma fye pantu nimbifya |
kwena napapata mwikesasosa kuli joni akesanjipaya fye |
paul ayasuka ati iyoo tuli no kwisamweba pantu nga aumfwila kuli bambi ilyo na ifwe natukumona kuti atufulilwa sana |
iwe auba na mano ya kumutiina nga teti ulecita ifyo ashifwaya |
janet pa kumfwa abalumendo ifyo bakosa mu tunwa atendeka ukulila aika na pa ncinga |
ababiye kwa janet mu mushi bapapa nganshi pa kumona apo janet abwelela uwaciba atile naya ndafwaya umunkoyo |
lelo abwela icungulo sana no munkoyo takwete kabili alemoneka uwakolwa sana batampa no kumutunganya |
bamo abamwene janet uko alecinda jaivi mu biaolo baisasosa kuli banalume kwa joni |
banalume jonie bafulwa sana basuka baya kusabasuka baya ku nganda kwa janet icungulo ku kumukalipila |
bati bashifika pa mwinshi janet ayasuka fye bulandabulanda |
cilya baingila janet abaposha ati mwapoleni mukwai |
nabo endita mayo mwapoleni |
kabili bati batuushe ponono elyo kabili abati |
we mwana wandi akasuba konse aka wile fye ku biaolo cintu cabipa sana kabili taulingile kubwekeshapo |
ilyo banalume kwa joni balelanda janet atalele fye tondolo alelolesha na panshi |
cilya bapwa ukusosa elyo asosa ati mukwai kwena nimbifya bengambelelako uluse |
banalume joni abati iyoo mayo nacipwe icabipa kubwekeshapo |
kabili baima babwelela kumwabo |
ubu bushiku janet tasendeme bwangu ku mulandu wa kutiina ubukali bwakwa joni alafwaya amano ya kwisanashashamo joni no kuti ayamone nakalya |
ulucelo janet abuka bwangubwangu ku mulandu wakubula utulo |
ati apwe ukusamba apanga na tii wa kutwalila umulwele ku cipatala aputaula bwino buleti pakuti ayesansamushe umulume ku cipatala abikako na mafuta busakabusaka |
joni atemwa sana pa kumona janet abangilila filya janet afika pa beti wa mulume alamuposha ati musendemeko shani lelo |
joni ati awe lelo ndi fye bwino nalimo ndefuma no kufuma |
bashipwa fye ukumonana janet abwelelamo ku nganda |
janet cilya ali pa mwinshi alesamba imbale amona fye joni uyu beshile nabamupapa pa ncinga ku mulumendo baishibene nankwe ifi |
janet aleka ukusamba imbale ayaipusha umulume nga kuti afwaya ukusamba amenshi ayakaba joni asumina akusamba ayacifulefule |
amenshi yashikaba janet aleta mu nganda alaeba joni sambila muno mwine pantu taulakosa ukuyafika ku bafa |
cilya joni alesamba janet apekanya itoloshi ilisuma ne shati na tai pakuti joni ese afwale nga asamba |
ifi fyati fipwe aya mu cikini ku kunaya ubwali |
ubu bushiku ba janet e bancito nganshi |
neco balefwaya bafimbe pa mulandu wabo ulya tumfwile kale |
janet acili mu cikini alepekanya icakulya aumfwa fye otini mayo |
janet iseni mukwai amona ni bamuka nalume kwa joni bali na kasupa ka munkoyo |
bwangubwangu janet apokelela asantika atwala na mu nganda |
ilyo janet aingisha umunkoyo asanga joni napwa ukusamba nafwala na bwinobwino |
cilya abwelela panse alaeba bamuka nalume kwa joni ati mukwai nabengile mu nganda |
baingila babapela amenshi pakuti basambe balyeko ubwali bakaana |
banakulu bantu baikele akashita kanono ku kumona joni no kuya baya |
Subsets and Splits
No community queries yet
The top public SQL queries from the community will appear here once available.